बिगहा (नालंदा)। मुख्यमंत्री नीतीश कुमार कल्याण बिगहा मे इंडोर शूटिंग रेंज क उद्घाटन केलथि अछि संगहि ओ ओपन शूटिंग रेंज क निरीक्षण सेहो केलथि। एहि अवसर पर मुख्यमंत्री कहला जे बिहार खेलक मामला मे सेहो आगू भ रहल अछि आ एहि ठाम खेल क सुविधा धीरे-धीरे बढाउल जा रहल अछि। मुख्यमंत्री कहला जे कोनो क्षेत्र मे बिहारक लोक कमजोर नहि अछि बस सुविधाक अभाव ओकरा आगू बढबा स रोकि रखने अछि। ओ कहला जे बिहार मे प्रतिभा क कमी नहि अछि, जरूरत अछि त बस ओकरा तराशबाक। इंडोर शूटिंग रेंज क उद्घाटन करबाक बाद मुख्यमंत्री रेंज मे गेलाह आ बच्चा क निशानेबाजी कए लग स देखलाह।
 मुख्यमंत्री अपन पैतृक गाम कल्याण बिगहा स्थित अपन पिता वैद्यराज रामलखन सिंह क नाम पर निर्मित वाटिका सेहो गेलाह जाहि ठाम पत्नी मंजू सिन्हा क प्रतिमा पर माल्यार्पण केलथि। शनिदिन हुनकर पांचम पुण्यतिथि छल। एहि दौरान हुनकर पुत्र निशांत सेहो छलाह। 